06/03/2020 | Administración LocalMunicipal
Frades
Autorización de ocupación Local Social de Galegos (escola de Vista Alegre, 1ª pranta), destinado a Casa do Maior

Descrición decreto: AUTORIZACIÓN DE OCUPACIÓN LOCAL SOCIAL DE GALEGOS (ESCOLA DE VISTA ALEGRE, 1ª PRANTA), DESTINADO A CASA DO MAIOR DON ROBERTO REY MARTÍNEZ ALCALDE-PRESIDENTE DO CONCELLO DE FRADES O Concello de Frades está interesado en colaborar no fomento da autonomía persoal das persoas maiores. O 03.02.2020 publicouse a Orde da Consellería de Política Social do 31 de decembro de 2019 pola que se aproban as bases que rexerán o procedemento de concesión de axudas para a posta en marcha de casas do maior, e se procede a súa convocatoria en réxime de concorrencia competitiva. O Concello é propietario do local social de Galegos (Escola de Vista Alegre, 1ª pranta) apto para o desenvolvemento dos proxectos subvencionados. Aproveitando a dispoñibilidade de estes espazos e a gratuidade do servizo que se financia integramente pola Xunta, esta alcaldía considera a casa do maior unha vía axeitada para dar un servizo necesario, demandado polos veciños, sen custe e que permitirá incrementar os servizos proporcionados aos veciños nos locais socias do Concello. Por este motivo, en uso das atribucións que me confire a Da 2.ª da Lei 9/2017, do 8 de novembro, de contratos do sector público, e ao abeiro da convocatoria feita mediante Orde da Consellería de Política Social do 31 de decembro de 2019 pola que se aproban as bases que rexerán o procedemento de concesión de axudas para a posta en marcha de casas do maior RESOLVO: PRIMEIRO.– Poñer a disposición da persoa promotora de proxecto de casa de maiores no Concello de Frades, o inmoble denominado Local social de Galegos (Escola de Vista Alegre, 1ª pranta), aos efectos presentación da correspondente solicitude de participación na convocatoria de axudas para a posta en marcha de casas do maior feita por Orde da Consellería de Política Social do 31 de decembro de 2019. SEGUNDO.– Aprobar as condicións para a efectiva autorización de ocupación dos inmobles: a) Resultará adxudicataria da autorización de ocupación temporal do inmoble a persoa promotora que resulte adxudicataria da subvención para a posta en marcha da casa do maior no Concello de Frades como consecuencia da resolución que dite a Consellería de Política Social ao abeiro da Orde do 31 de decembro de 2019. b) A autorización para a ocupación temporal do inmoble realízase para a finalidade para a que se concede a subvención, de xeito que a perda da mesma ou a sanción derivada do incumprimento das obrigas impostas pola Orde do 31 de decembro de 2019 determinará a revogación da autorización temporal para a ocupación do inmoble. c) Antes da súa formalización a persoa promotora deberá acreditar atoparse ao corrente das obrigas coa Facenda local, a AEAT e a Seguridade Social. d) A persoa promotora será responsable da actividade desenvolta para o que deberá contar coas autorizacións sectoriais pertinentes e máis cos seguros de responsabilidade civil que procedan. En consecuencia, o Concello non asumirá os gastos derivados de danos a persoas ou bens derivados da realización da actividade. e) A persoa promotora comprométese a realizar as obras necesarias para adaptación dos inmobles cedidos conforme os requirimentos establecidos na orde da convocatoria. A tal fin, publicarase un orzamento estimado das obras necesarias para realizar a dita adaptación así como unha proposta de distribución no taboleiro de anuncios municipal. f) Así mesmo, a persoa promotora comprométese a dotar de mobiliario as instalacións nos termos indicados na Orde que rexe a convocatoria das achegas. g) A duración máxima da autorización de ocupación dos inmobles será de 5 anos coincidindo o seu inicio coa autorización definitiva da Casa de Maiores por parte da Xunta. h) Ao remate da autorización de ocupación do inmoble os bens mobles adscritos ao local social e mais as obras pasarán a ser propiedade do Concello. A tal fin levantarase un acta ao inicio e finalización da actividade para verificar cales son. Como mínimo, os bens e, de selo caso, as obras a entregar coincidirán cos que sexan obxecto de xustificación como gastos subvencionables á Xunta. i) O Concello resérvase o dereito de facer enquisas de satisfacción dos usuarios do servizo ou supervisar a correcta execución da memoria de actividades proposta para a concesión da subvención, deixando a salvo as competencias e responsabilidades da Xunta en relación coa dita instalación. j) En todo o non previsto neste decreto serán de aplicación as previsións contidas na Orde do 31 de decembro de 2019 pola que se regulan as bases que rexerán o procedemento de concesión de axudas para a posta en marcha de casas do maior, e se procede á súa convocatoria en réxime de concorrencia competitiva para o ano 2020 (código de procedemento BS212A), e con carácter subsidiario, a lei 9/2017, do 8 de novembro, de contratos do sector público. TERCEIRO.– Dar publicidade a este Decreto de aprobación inicial no Boletín Oficial da Provincia e no taboleiro de anuncios municipal para garantir a libre concorrencia e que se podan presentar alegacións. Así mesmo, dar publicidade no taboleiro de anuncios municipal dos planos dos locais e orzamento de execución das obras de adaptación. CUARTO.– De non presentarse alegacións no prazo de 15 días hábiles, o acordo inicial elevarase a definitivo. QUINTO.- Dar conta ao Pleno da Corporación na vindeira sesión que celebre. En Frades, a 28 de febreiro de 2020. Asdo: Roberto Rey Martinez ALCALDE-PRESIDENTE